b'\n_START_ARTICLE_\nKlopot\xc4\x8deva u\xc4\x8dna in sprehajalna pot, Cerkvenjak\n_START_PARAGRAPH_\nKlopot\xc4\x8deva u\xc4\x8dna in sprehajalna pot poteka po cerkvenja\xc5\xa1kem gri\xc4\x8devju in po andren\xc5\xa1ki dolini, ime je dobila po klopotcu etnografskem elementu na\xc5\xa1e pokrajine. Namen klopot\xc4\x8deve u\xc4\x8dne in sprehajalne poti je predstaviti obiskovalcem lepote in posebnosti slovenskogori\xc5\xa1ke pokrajine. Ob poti so postavljene informacijske table na katerih so opisane zanimivosti kulturne in naravne dedi\xc5\xa1\xc4\x8dine.\n_START_SECTION_\nPotek poti\n_START_PARAGRAPH_\nU\xc4\x8dna pot se pri\xc4\x8dne v sredi\xc5\xa1\xc4\x8du Cerkvenjaka na vspetini ob gasilskem domu, kateri doma\xc4\x8dini pravijo gomila. N tem mestu je tudi orientacijska to\xc4\x8dka v obliki son\xc4\x8dne ure na kateri so smerokazi. Nadaljuje se mimo Johanezove trte potomke stare trte iz mariborskega Lenta. Nato pot pelje mimo osnovne \xc5\xa1ole do botani\xc4\x8dnega vrta, kjer je zsajeno preko 40 rastlinskih vrst. U\xc4\x8dna pot se potem spusti v gozd in vodi mimo izvira andrenskega potoka ter ob potoku do ribnika in ostankov poto\xc4\x8dnega mlina. Nadaljuje se ob potoku, ter manj\xc5\xa1em izviru L\xc3\xbcba vodica, po ustnem izro\xc4\x8dilu ta izvir nikoli ni usahnil niti ob najve\xc4\x8djih su\xc5\xa1ah, zato je dobil tudi tak\xc5\xa1no ime. Naprej vodi do rimskih gomil v Andrencih. Tu se pot obrne in vodi po isti poti nazaj do ribnika, kjer zavije levo v gozd in po gozdu vodi do Tu\xc5\xa1akove vile v kateri je privatna etnografska zbirka. Potem pa mimo \xc5\xbeupnijske cerkve svetega Antona nazaj na izhodi\xc5\xa1\xc4\x8dno to\xc4\x8dko poti.'